**ПРОЕКТ**

**ПРЕДЛОЖЕНИЕ за промяна в Наредбата за управление на горските територии -**

**собственост на Община Севлиево**

/Приета с решение №128 от 27.06.2012 г./

**РАЗДЕЛ 7**

**Достъп до горите на общината**

Чл.28 (1) Достъпът до горите на общината се осъществя при условия и по ред, определени с Наредба на Министерство на земеделието и храните и Министерство на вътрешните работи.

(2) Със Заповед на Кмета на общината – спира дейности и строителство в горските територии общинска собственост и в такива, предоставени за управление, при констатиране в тях на нарушения по този закон или подзаконовите актове по прилагането му.

Чл.29 (1) Товарни превозни средства и пътни превозни средства с животинска тяга могат да се движат в горските територии и по горските пътища само във връзка с изпълнение на горскостопански, селскостопански и ловностопански дейности.

(2) Обстоятелството, че превозното средство ще се ползва за изпълнение на дейностите по ал.1 се удостоверява със:

1. документ, издаден от Директора на Държавно горско стопанство или на Държавно ловно стопанство без заплащане на такса – когато дейността се извършва от стопанството или е възложена от него;

2. разрешително за лов, валидно за конкретната дата и място на ловуване;

3. документ, издаден без заплащане на такса от Кмета на общината, района, кметството или кметския наместник – в останалите случаи.

(3) Собствениците или ползвателите на имоти, за чието ползване е необходимо преминаването с товарни превозни средства и пътни превозни средства с животинска тяга по горски пътища, получават разрешение за движение по конкретните пътища от кмета на общината, кметството или кметския наместник по местонахождението на имота.

(4) Документите за достъп на превозните средства по ал.2 са:

1. със срок на действие до приключване на съответната горскостопанска, селскостопанска и ловностопанска дейност;

2. безсрочни – за собствениците или ползвателите на имоти по ал.3

(5) копие от документа за достъп се съхранява в срок до една година от издаването им.

(6) Движението по горските пътища на пътни превозни средства, извън посочените в ал.1, се извършва при условия и по ред, определени с Наредба на Министерство на земеделието и храните и Министерство на вътрешните работи.

Управлението на велосипеди, както и ездата в гората са разрешение само по горските пътища и по обозначените за целта трасета.

(7) По искане на Кмета на общината, Директорът на Регионалната дирекция по горите със Заповед може да определи горски пътища, за които движението на пътни превозни средства е свободно.

(8) За пътищата по ал.7, общината е длъжна за своя сметка да обозначи съответните пътища и да осигуряват тяхната текуща поддръжка и ремонт.

(9) Собствениците и ползвателите на имоти в горските територии или граничещи с такива не могат да ограничават достъпа до горските пътища, включително чрез ограждане или по друг начин, ограничаващ свободното им ползване.

(10) Организирани обществени или спортни мероприятия в горските територии, както и в територии, които граничат с такива, могат да се провеждат след получаване на разрешение от Директора на съответната Регионална дирекция по горите.

(11) / нов - Решение № ............./ Разрешение на собственици и ползватели на товарни превозни средства над 3 тона се издава след подаване на молба по образец до Кмета на общината, района, кметството или кметския наместник, в която се посочват: размер, вид, тонаж или кубатура на превозния товар /прилагат се съответните документи, като за превоз на дървен материал се представя копие от разрешително за добив на дървен материал/, кой път ще се използва и за какво разстояние, данни за МПС, с които ще се извършва превоза /регистрационен номер, гражданска отговорност/ и срок на ползване на пътя. За превоз на товари, превозвачът внася в Общината депозит по заявеното количество товар в размер 1.00 лв. за тон на километър, който се възстановява след изтичане срока на разрешителното и при условие, че собствениците или ползвателите са били добросъвестни и са изпълнили следното разпореждането:

Водачите на пътни превозни средства преди напускане на горските пътища, за излизане на път с асфалтова или друга трайна настилка, са длъжни да почистят пътните превозни средства и да не разнасят пръст, кал, пясък или други вещества, които могат да застрашават безопасността на движението по пътя с настилка. Почистването става на площадка с твърда настилка преди асфалтовия път, като водача след почистване на пътното превозно средство, я почиства от падналите при почистването вещества.

Разрешение по тази алинея не се изисква за товарни и специализирани автомобили със специален режим на движение и за дейности по възстановяване.